  Майя Бывальцева Вотка ёросысь фермер возёсын кеч йӧллэсь «Бюш де Шевр» француз сыр поттыны дышетскизы. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. 2020-тӥ арын фермер возёсын кеч йӧлэз переработать карон цех усьтӥзы. Али отчы альпийской выжыысь 1 сюрслэсь трос кечъёслэсь 1 сюрс 500 тонна йӧл ваё. Солэсь кузятэм, йогуртъёс, кефир, сурамтэ юон йӧл но сыръёс потто. «Бюш де Шерв», вылтусызъя пичи пислы укшась сыр, турынъёсын но пень пӧлын лэсьтӥське. Франциысь тодмо сыр лэсьтӥсьёс, кудъёсызлэсь продукцизэс быдэс дуннеысь ӝажыос вылысь адӟыны луэ, милесьтым ӧнерчиосмес ужан амалъёссылы дышетӥзы. <…> Татын, туала куронъёслы тупась юри пуктэм цехын, ми чурыт но небыт сыръёс поттӥськомы фермер возёсысь ӧнерчиОглом Удмуртиын 10 возёсъёсын 2 сюрс 626 йыр кечъёсты вордо. Ар кутсконысен пудо уллё 42 процентлы будӥз. Толшор-коньывуон ӵоже элькунын 438 тонна йӧл кыскизы, 90 процент палаез сиён-юонъёс лэсьтыны мынӥз. Тодэ вайытом, 2020-тӥ арын 10 толэзь ӵоже Удмуртиын 673 сюрс 800 тонна йӧл кыскизы. Тегъёс: Удмуртия гуртвозёс фермеръёс сиён-юонъёс Воткаёрос  